**DECIZIA ETAPEI DE ÎNCADRARE**

**Nr. \_\_ din 04.09.2017**

(Proiect)

Ca urmare a solicitării de emitere a acordului de mediu adresate de **SC ANIN IAZ TURISM SRL-D**, cu sediul în com. Plopiş, sat Iaz, nr. 128, Judetul Sălaj, înregistrată la APM Salaj cu nr. 4467/02.08.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.09.2017, că proiectul ***ÎNFIINŢAREA PENSIUNII AGROTURISTICE "VALEA IAZULUI” din comuna*** ***POLPIS, judetul SALAJ***

propus a fi amplasat în com. Plopiş, sat Iaz, tarlaua Valea Peştilor, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit.

b) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Beneficiarul intentioneaza realizarea unei pensiuni agroturistice cu regim de inaltime parter si mansarda cu dimensiunile maxime in plan de 18,40 x 16,00 m, avand traveile de 4,45 m si deschiderile de 6,10m 4,85 msi 4,45m in functie de destinatiile spatiilor, amplasat intr-o zona situata la marginea localităţii, avand facilitaţi de acces si condiţii de recreere si odihna. Construcţia va vea la parter o sala de recreere, sala de mese pentru 8 persoane si bucătărie iar la mansarda se propun 4 camere cu cate 2 paturi fiecare si baie proprie cu dus, wc si lavoar.

Cladirea agropensiunii este desfasurata pe cele doua niveluri, astfel incat sa asigure urmatoarele functiuni:

**PARTER:**

* Veranda cu S= 20,95 mp; Terasa acoperita cu S= 27,30 mp; Zona recreere cu S= 43,99 mp;

Hol cu S= 32,77 mp; Receptie cu S= 4,03 mp; Grup sanitar femei cu S= 5,32 mp;

Grup sanitar barbati cu S= 6,10 mp; Sas - acces grupuri sanitare cu S= 2,55 mp;

Sala de mese cu capacitatea de 8 locuri la mese cu S= 22,60 mp;

Oficiu alimentar cu S= 13,90 mp; Depozit (camara alimente) cu S= 1,52 mp;

Centrala térmica cu S= 8,40 mp.

**H liber PARTER = 2.80 m; H nivel PARTER = 3.00 m**

**Indici de suprafata:**

**Sc = 169.35 mp; Su = 141.18 mp**

**MANSARDA:**

* Hol cu S= 26,30 mp; Casa scarii cu S= 9,50 mp; Balcon cu S= 7,90 mp; 1 camera cu 2 locuri de cazare cu S= 13,58 mp; 1 camera cu 2 locuri de cazare cu S= 23,23 mp; 2 camere cu cate un pat matrimonial de cazare cu S= 14,00 mp/camera; 4 bai cu lavoar, dus si WC cu S= 2,86 mp/camera; Depozit lenjerie curata cu S= 3,92 mp; Spalator, uscator cu S= 6,00 mp;.

**H liber MANSARDA = 2.55 m - var; H nivel MANSARDA = 2.75 m – var.**

**Indici de suprafata:**

**Sc = 155.30 mp; Su = 135.60 mp**

Construcţia este proiectata pe structura cu pereţi portanţi din zidărie de cărămidă intarita cu stalpisori din beton armat monolit înglobaţi in zidărie la colturi, intersecţii si ramificaţii, combinata cu stâlpi si grinzi din beton armat monolit, in cazul suprafatelor mari deschise, astfel, împreuna cu centurile de sub placa de planseu vor contribui la rezistenta si stabilitatea construcţiei. Fundaţiile sunt de tip radier, din beton armat.

Scările de acces la mansarda se vor realiza din beton latimea rampei de 1,275 m, latimea treptei de 30 cm si inaltimea de 17 cm, astfel incat acestea sa asigure circulaţia in condiţii optime de siguranţa si confort.

Mansarda va avea structura realizata din zidărie de cărămidă de 30 cm grosime pentru pereţii exteriori, iar pentru pereţii interiori cu zidărie din bca de 15 cm grosime, sau din gipscarton de 10 cm grosime, acolo unde este cazul. Toţi pereţii de rezistenta de la mansarda vor fi legaţi printr-o centura din beton armat, de care vor fi prinse elementele de fixare a structurii şarpantei, cosoroabe, tălpi pentru popi. Şarpanta va fi din lemn de răşinoase cu descărcare pe conturul clădirii si zidurile portante interioare prin intermediul popilor. Planseul peste mansarda se va realiza din grinzi de lemn rezemate pe pereţii de rezistenta prin intermediul centurilor din beton armat. Tavanele vor fi realizate din gipscarton pe schelet metalic si izolaţie din vata minerala de 15 cm grosime. Invelitoarea va fi din ţigla ceramica pe atereala din scânduri lemn, folie anticondens si sipci din lemn. Toate elementele din lemn din clădire vor fi tratate cu soluţii ignifuge. Pe faţade, elementele de şarpanta din lemn ale clădirii vor ramane aparente, lemnul va fi tratat cu soluţii ignifuge si cu vopsitorii care sa pună in valoare culoarea naturala a acestuia. Tamplaria interioara si exterioara se va realiza din lemn stratificat cu geam termopan.

Finisajele exterioare se vor realiza din termosistem de 10 cm grosime: polistiren, plasa din fibra de sticla si glet special de fixare, elemente de fixare a polistirenului si tencuiala minerala, conform planşelor de faţade, iar pentru soclu se vor aplica placaje din piatra naturala rostuite si finisate cu vopsitorii speciale pentru acesta. Balustradele la terase si balcoane vor fi realizate din lemn, la fel si elementele decorative ale şarpantei de la terasa de acces in pensiune. Jgeaburile si burlanele vor fi realizate din tabla zincata vopsita si tratata anticorosiv.

Finisajele interioare sunt adecvate destinaţiei fiecărei încăperi si consta in tencuieli driscuite cu mortar de ciment si gletuite, apoi zugrăvite cu vopsea lavabila in culori deschise, pentru bai, bucătărie si grupuri sanitare finisajele interioare vor fi din faianţa faianţa in culori asortate si combinate. Pardoseala va fi funcţie de destinaţia încăperii din parchet sau gresie. Pentru terase, scări de acces si balcoane se vor utiliza ca pardoseli placaje din gresogranit antiderapante. In jurul clădirii se va realiza un trotuar de protecţie de 1,00 m lăţime, cu panta de scurgere a apelor din precipitaţii spre exterior, care sa protejeze fundaţiile de infiltraţii

Aleile si platforma pentru parcare vor avea o suprafaţa totala de 232,00 mp şi va dispune de 5 locuri de parcare. Aleile si parcarea se vor realiza din dale de piatra ecologica cu rosturi aparente pe un strat de balast stabilizat si delimitate cu borduri prefabricate din beton. Scurgerile pentru apele pluviale se vor realiza prin pante adecvate pentru platforma si alei.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** a obiectivului, se va face din sursa proprie, put forat de mica adancime, echipat cu pompa submersibila si hidrofor.

b4) evacuarea apelor uzate:

**Apele uzate menajere** evacuate din imobil vor fi conduse prin racordul exterior proiectat, spre bazinul vidanjabil propus. Bazinul se va amplasa subteran si va avea volumul util de minim 10 mc.

**Apele pluviale –** Pentru colectarea apelor pluviale de pe suprafata incintei, vor fi colectate cu ajutorul jgheaburilor si burlanelor din tabla de aluminiu, iar impreuna cu apa pluviala din incinta, va fi condusa la sistemul de rigole din zona.

**Alimentarea cu energie termică :**

Incalzirea pe timp friguros si apa calda se vor asigura de la o centrala termica cu combustibil solid de 30 kW.

**Alimentare cu energie electrica**: se va realiza de la reteaua stradala existenta, in urma obtinerii de catre beneficiar a avizului de racordare emis de furnizorul local SC Electrica SA

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:**

Pentru lucrarile solicitate organizarea de santier se va asigura in incinta, fara a afecta proprietatile vecine si retele edilitare existente.

Proiectul pentru organizarea de şantier se va elabora de către executantul lucrării cu concursul beneficiarului.

Prin proiectul de organizare de şantier se va asigura depozitarea materialelor, utilajelor şi a echipamentelor în condiţiile impuse de furnizori, luându-se măsuri de pază şi protecţie a acestora.

Se va realiza un proiect de executie al lucrarilor si se vor lua toate masurile pentru diminuarea factorilor de poluare a mediului.

Majoritatea activitatilor de prelucrare si ansamblare se vor realiza in incinta cladirilor propuse prin proiectul de organizare de santier.

Se vor monta panouri de avertizare pe drumurile de acces.

Se vor evita deversările accidentale de ulei sau produse petroliere. Schimburile de ulei şi alimentarea cu combustibil se va face doar la unităţi specializate;

Este interzisă orice activitate fără obţinerea autorizatiilor si avizelor de beneficiar. Înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă.

Se vor lua măsuri pentru evitarea pierderilor de pământ şi materiale de construcţie pe carosabilul drumurilor de acces. Se interzice depozitarea de pământ excavat sau materiale de construcţie în afara amplasamentului obiectivului.

In vederea amenajării organizării de șantier vor fi prevăzute trei suprafeţe, pe care constructorul își va amenaja platforma de depozitare a materialelor, staționare a utilajelor și amplasarea unui baracment - birou, eventual dormitor pentru personalul care asigura paza în organizarea de santier, o magazie pentru materiale marunte, un țarc acoperit pentru materiale voluminoase, un rezervor de apă, un grup electrogen pentru asigurarea energiei electrice, grup sanitar cu trei cuşete mobile si un pichet PSI.

În prima fază se va aşterne un strat de balast, apoi se vor amplasa cele menţionate mai sus şi se vor amenaja alei dalate. După terminarea lucrărilor se vor demonta dalele, grupurile snitare etc., după care balastul se va curaţa, urmând sa se aştearnă stratul vegetal peste locaţia menţionată.

Se va avea ìn vedere ca serviciile sanitare din cadrul organizarii de santier să nu afecteze sau să aducă prejudicii cadrului natural limitrof sau vecinilor.

Este obligatorie respectarea normelor privind protectia muncii, igiena ìn construcții, paza si stingerea incendiilor.

Materialele necesare executiei lucrarilor vor urmari un program de transport, manipulare, depozitare si punere ìn operă, respectându-se ruta de transport, locul de depozitare si de lucru indicate pe planul de organizare de santier (plansa OE01).

Lucrările cuprinse ìn proiect se ìncadreaza ìn categoria lucrarilor cu dificultate medie, executia având o cota de risc mica.

Cazarea nu se va face în organizarea de șantier; se va face zilnic transportul muncitorilor.

Constructorul va lua toate masurile ce se impun pentru a înlătura eventualele riscuri în ceea ce privește protecția și securitatea muncii. Acesta are obligația de a asigura o bună organizare a muncii, dotare tehnică corespunzatoare, prevedere și orientare judicioasa în desfășurarea proceselor de execuție.

Necesarul de apă va fi asigurat prin transportul și depozitarea în rezervor, în organizarea de santier.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 1/12.04.2017 emis de Primaria comunei Plopiş**,** terenul este situat ȋn intravilan şi se află ȋn proprietatea privată;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 04.09.2017 s-au solicitat urmatoarele acte/avize:

* Punct de vedere Direcţia Judeţeană de Cultură; Notificare DSVSA, notificare A.N Apele Române; punct de vedere ISU

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin